
	Στόχοι 
· Η συστηματική μελέτη του ρόλου των Μεγάλων Γλωσσικών Μοντέλων (LLMs) στις δημοκρατικές διαδικασίες και τη συμμετοχή των πολιτών, ακολουθώντας τη μεθοδολογία PRISMA.
· Η καταγραφή και ταξινόμηση των εφαρμογών των LLMs στην ηλεκτρονική διακυβέρνηση, τη διαβούλευση, την πληροφόρηση των πολιτών, τα συστήματα διαβούλευσης, τα μέσα κοινωνικής δικτύωσης και την ανάλυση του πολιτικού λόγου.
· Η ανάδειξη των ευκαιριών (ενίσχυση συμμετοχής, προσβασιμότητα, διαφάνεια) και των κινδύνων (παραπληροφόρηση, μεροληψία των μοντέλων, ζητήματα ιδιωτικότητας, ψηφιακό χάσμα).
· Η διατύπωση ερευνητικών ερωτημάτων και ο εντοπισμός των ερευνητικών κενών, ως βάση για μελλοντικές μελέτες και για την ανάπτυξη κατάλληλων ρυθμιστικών και δεοντολογικών πλαισίων.

	Αντικείμενο:
Αντικείμενο της εργασίας είναι η συστηματική βιβλιογραφική επισκόπηση, με βάση τη μεθοδολογία PRISMA, της επίδρασης των LLMs (όπως συνομιλιακά συστήματα και εργαλεία παραγωγικής τεχνητής νοημοσύνης) στις δημοκρατικές διαδικασίες και τη συμμετοχή των πολιτών. Εξετάζονται τόσο οι δυνατότητες ενίσχυσης της συμμετοχής, της διαφάνειας και της προσβασιμότητας, όσο και οι κίνδυνοι που σχετίζονται με την παραπληροφόρηση, τη μεροληψία των μοντέλων, την ιδιωτικότητα και το ψηφιακό χάσμα.
Η εργασία θα αναπτυχθεί σε στάδια: (α) περιγραφή του θέματος και μελέτη της μεθοδολογίας, (β) διατύπωση των ερευνητικών ερωτημάτων, (γ) συστηματική αναζήτηση και συλλογή δημοσιεύσεων με κριτήρια ένταξης/αποκλεισμού, (δ) θεματική ανάλυση και σύνθεση των ευρημάτων, και (ε) συγγραφή της εργασίας με ανάδειξη ερευνητικών κενών και προτάσεων.

	Η εργασία περιλαμβάνει
· Συγκριτική επισκόπηση ή μελέτη, και πλαίσιο αξιολόγησης (συστηματική επισκόπηση κατά PRISMA) ✓
· Θεωρητική μελέτη, ανάπτυξη ή ανάλυση πλατφόρμας ή αλγορίθμων

